Ur gumun eus Breizh e departamant Aodoù-an-Arvor eo Plerin, er chornôg da Sant-Brieg, stok outi. Evit abegoù touristel en deus divizet kuzul-kêr Plerin ober gant an anvadur Plérin-sur-Mer. Neo ket istorel an anvadur-se ha neo ket anavezet ent melestradurel gant an INSEE. E brezhoneg, ne vez ket degemeret an ouzhpennadennoù touristel ha Plerin a reer eus anv ar gumun traken. Ur skouer eo implij Plérin-sur-Mer eus an doare ma vez gwallgaset ha gallekaet lechanvadurezh Breizh tamm-ha-tamm gant dilennidi zo hep tamm damant ebet ouzh glad yezhel ar vro.